
ΚΟΙΝΟ ΔΕΛΤΙΟ  ΤΥΠΟΥ 
ΙΑΤΡΙΚΩΝ ΣΥΛΛΟΓΩΝ Α.Μ.Θ. ΚΑΙ ΣΕΡΡΩΝ
ΣΙΤΙΣΗ ΙΑΤΡΩΝ ΣΤΑ ΚΕΝΤΡΑ ΥΓΕΙΑΣ

		Οι  Πρόεδροι των Ιατρικών Συλλόγων Ανατολικής Μακεδονίας Θράκης και Σερρών εκφράζουν την έντονη διαμαρτυρία και αγανάκτησή τους για τη στάση της 4ης Υγειονομικής Περιφέρειας, σχετικά με τη σίτιση των Ιατρών των Κέντρων Υγείας.
		Η αδυναμία της ΥΠΕ να εξασφαλίσει τη σίτιση των Ιατρών και να απαιτήσει από τους Διευθυντές των Κέντρων Υγείας να ζητήσουν χορηγία από τους Δήμους, αποτελεί ακόμη ένα δείγμα της απαξίωσης της καθημερνής εργασίας των λειτουργών της Δημόσιας Υγείας.
		Δεν είναι δυνατόν οι Ιατροί που καλούνται να εργάζονται σε δύσκολες συνθήκες με εξοντωτικά ωράρια και συχνά μακριά από το μόνιμο τόπο κατοικίας τους να αντιμετωπίζονται ως «κόστος» και να ζητούνται λύσεις μέσω χορηγιών από Δήμους.
		Η μη σίτιση όμως είναι μόνο η κορυφή του παγόβουνου.
		Κάτω από αυτή βρίσκονται τα διαχρονικά προβλήματα υποστελέχωσης, η εργασιακή εξουθένωση, οι ελλείψεις σε υποδομές και μέσα, οι συνεχείς μετακινήσεις των Ιατρών των Κέντρων Υγείας για την κάλυψη αναγκών των Νοσοκομείων, η συνολική υποβάθμιση των συνθηκών άσκησης του ιατρικού έργου, φτάνοντας στη βάση του παγόβουνου που είναι οι μειωμένες δαπάνες για την ουσιαστική ενίσχυση του Ε.Σ.Υ.
		Καλούμε την 4η  ΥΠΕ να αναλάβει άμεσα την ευθύνη που της αναλογεί και να διασφαλίσει αξιοπρεπή, επαρκή και ποιοτική σίτιση για τους Ιατρούς των Κέντρων Υγείας, χωρίς μετακύλιση της ευθύνης σε τρίτους.
		Η αξιοπρέπεια των Ιατρών δεν είναι αντικείμενο χορηγιών, ούτε θέμα διευθέτησης.
		Είναι υποχρέωση της Πολιτείας να στηρίζει έμπρακτα αυτούς που κρατούν όρθια την Πρωτοβάθμια Φροντίδα Υγείας. 

ΓΙΑ ΤΟΥΣ ΙΑΤΡΙΚΟΥΣ ΣΥΛΛΟΓΟΥΣ
ΑΝΑΤΟΛΙΚΗΣ ΜΑΚΕΔΟΝΙΑΣ – ΘΡΑΚΗΣ ΚΑΙ ΣΕΡΡΩΝ
                        ΟΙ ΠΡΟΕΔΡΟΙ
ΑΝΤΩΝΙΟΥ ΑΝΑΣΤΑΣΙΑ– Πρόεδρος Ι.Σ. Καβάλας
ΜΠΑΚΟΠΟΥΛΟΣ ΧΡΗΣΤΟΣ– Πρόεδρος Ι.Σ. Δράμας 
ΣΠΑΝΟΠΟΥΛΟΣ  ΙΩΑΝΝΗΣ – Πρόεδρος Ι.Σ. Ξάνθης 
ΧΑΡΙΤΟΠΟΥΛΟΣ ΚΩΝΣΤΑΝΤΙΝΟΣ – Πρόεδρος Ι.Σ. Ροδόπης
ΧΑΤΖΗΠΑΠΑΣ ΧΡΗΣΤΟΣ – Πρόεδρος Ι.Σ. Έβρου
ΔΑΜΠΑΛΗΣ ΑΓΓΕΛΟΣ– Πρόεδρος Ι.Σ. Σερρών

